stanford-oval/wikipedia huggingface dataset:
ג'רוד בואן
הערות שוליים

↑  "Hereford youngsters find new clubs". BBC Sport (באנגלית בריטית). נבדק ב-2022-02-09.
↑  Jarrod Bowen joins West Ham United | West Ham United, www.whufc.com (באנגלית)
| נבחרת אנגליה – יורו 2024 |
| --- | --- | --- |
|  1 פיקפורד •  2 ווקר •  3 שו •  4 רייס •  5 סטונס •  6 גהי •  7 סאקה •  8 אלכסנדר-ארנולד •  9 קיין •  10 בלינגהאם •   11 פודן •  12 טריפייר • 13 רמסדייל •  14 קונסה • 15 דאנק • 16 גלאגר • 17 טוני • 18 גורדון • 19 ווטקינס • 20 בואן • 21 אזה • 22 גומז • 23 הנדרסון • 24 פאלמר • 25 וורטון • 26 מיינו • מאמן: סאות'גייט |  1 פיקפורד •  2 ווקר •  3 שו •  4 רייס •  5 סטונס •  6 גהי •  7 סאקה •  8 אלכסנדר-ארנולד •  9 קיין •  10 בלינגהאם •   11 פודן •  12 טריפייר • 13 רמסדייל •  14 קונסה • 15 דאנק • 16 גלאגר • 17 טוני • 18 גורדון • 19 ווטקינס • 20 בואן • 21 אזה • 22 גומז • 23 הנדרסון • 24 פאלמר • 25 וורטון • 26 מיינו • מאמן: סאות'גייט | אנגליה |
ג'ון קומלוס

| --- | --- |
אין תמונה חופשית
 לידה:  28 בדצמבר 1944 (בן 79) בודפשט, ממלכת הונגריה 
 ענף מדעי:  היסטוריה כלכלית 
 מקום לימודים:  אוניברסיטת שיקגו  בית הספר התיכון ליין 
 מנחה לדוקטורט:  רוברט פוגל 
 מוסדות:  אוניברסיטת מינכן  אוניברסיטת הרווארד  אוניברסיטת המדינה של צפון קרוליינה  אוניברסיטת דיוק  אוניברסיטת וינה 
 
ג'ון קומלוס (באנגלית: John Komlos; נולד ב-28 בדצמבר 1944) הוא היסטוריון כלכלי אמריקאי ממוצא הונגרי-יהודי, שכיהן בעבר כיו"ר הפקולטה להיסטוריה כלכלית באוניברסיטת מינכן במשך 18 שנים. בשנות השמונים של המאה העשרים, קומלוס סייע בהופעתה של ההיסטוריה האנתרופומטרית, חקר השפעת ההתפתחות הכלכלית על תוצאות ביולוגיות אנושיות כגון גובה פיזי.
קריירה

קומלוס קיבל דוקטורט בהיסטוריה (1978) ודוקטורט שני בכלכלה (1990) מאוניברסיטת שיקגו, שם הושפע מההיסטוריון הכלכלי רוברט פוגל לחקור את ההיסטוריה הכלכלית של הגובה הפיזי האנושי. קומלוס כינה את הדיסציפלינה החדשה הזו "היסטוריה אנתרופומטרית" בשנת 1989. הוא היה עמית במרכז האוכלוסין של אוניברסיטת קרוליינה הצפונית בצ'אפל היל בין השנים 1984–1986. קומלוס לימד גם באוניברסיטת הרווארד, באוניברסיטת דיוק, באוניברסיטת צפון קרוליינה בצ'אפל היל, באוניברסיטת וינה ובאוניברסיטת וינה לכלכלה. הוא כיהן כפרופסור לכלכלה ולהיסטוריה כלכלית באוניברסיטת מינכן במשך 18 שנים טרם פרישתו. הוא גם העורך המייסד של כלכלה וביולוגיה אנושית בשנת 2003.
באמצעות תוכנית מחקר זו, הוא הפך לכלכלן הומניסטי שהבין שכלכלה קונבנציונלית אינה משקפת היטב את האופן שבו הכלכלה הריאלית מתפקדת. מאז המשבר הפיננסי של 2008 הוא כותב על נושאים כלכליים עכשוויים מנקודת מבט הומניסטית. ספר הלימוד שלו, יסודות הכלכלה של העולם האמיתי (Foundations of Real-World Economics) דוגל ב"קפיטליזם עם פן אנושי".
קומלוס נבחר לעמית של האגודה הקליאומטרית בשנת 2013. קומלוס גם כתב בלוגים עבור PBS בנושאים כלכליים אקטואליים ולאחרונה כתב ספר ללימוד כלכלה.
הערות שוליים

↑  Komlos, John (1985). "Stature and Nutrition in the Habsburg Monarchy: The Standard of Living and Economic Development in the Eighteenth Century". The American Historical Review. 90 (5): 1149–1161. doi:10.2307/1859662. JSTOR 1859662. PMID 11621446.
↑  Komlos, John (1987). "The Height and Weight of West Point Cadets: Dietary Change in Antebellum America". The Journal of Economic History. 47 (4): 897–927. doi:10.1017/s002205070004986x. ISSN 0022-0507.
↑  Economics & Human Biology - Journal - Elsevier, www.journals.elsevier.com
↑  Allen, Larry (2 בינואר 2019). "The Foundations of Real-World Economics: What Every Student Needs to Know". Review of Political Economy. 31 (1): 142–144. doi:10.1080/09538259.2019.1596565 – via Taylor and Francis+NEJM. {{cite journal}}:  (עזרה)
↑  Quinn, Terrance (9 באוקטובר 2020). "Book Review: Foundations of real-world economics: What every economics student needs to know (2nd ed.), by Komlos, J." The American Economist. 65 (2): 348–351. doi:10.1177/0569434520933702 – via DOI.org (Crossref). {{cite journal}}:  (עזרה)
↑  Ash, Michael (1 בדצמבר 2020). "Review of Foundations of Real World Economics: What Every Economics Student Needs to Know (Komlos 2019)". Basic Income Studies. 15 (2). doi:10.1515/bis-2020-0003 – via www.degruyter.com. {{cite journal}}:  (עזרה)
↑  "2013 Fellows". The Cliometric Society: 2013 Fellows. אורכב מ-המקור ב-11 בדצמבר 2017. נבדק ב-21 באפריל 2017. {{cite web}}:  (עזרה)
↑  "PBS Newshour". PBS. נבדק ב-10 בדצמבר 2017. {{cite web}}:  (עזרה)
| --- | --- |
בקרת זהויות :  NLI: 987007274399805171  BIBSYS: 90538304  BnF: cb11886702d (data)  CiNii: DA01076879  GND: 113662920  ISNI: 0000 0001 1059 6846  LCCN: n83047317  MGP: 217954  NKC: jn19990004523  NTA: 075190443  SUDOC: 026660725  VIAF: 44293928   WorldCat (עם VIAF): 44293928
גבריאל פאוליסטה

גבריאל ארמנדו דה אברו (בפורטוגזית: Gabriel Armando de Abreu, הידוע בשם גבריאל פאוליסטה; נולד ב־26 בנובמבר 1990) הוא כדורגלן ברזילאי המשחק בבשיקטש.
קריירת מועדונים > קלאב אתלטיקו טבואו דה סארה

בשנת 2009 הצטרף פאוליסטה למועדון הכדורגל קלאב אתלטיקו טבואו דה סארה (אנ') מסאו פאולו לאחר שנכשל בניסיונותיו להצטרף למועדונים גרמיו ברוארי (אנ') וסנטוס.
קריירת מועדונים > ויטוריה

באותה שנה הצטרף פאוליסטה למועדון ויטוריה מהעיר סלבדור. ב־7 במרץ 2010 הוא ערך את הופעתו הראשונה בקבוצה הבוגרת במשחק של הליגה המקומית (של מדינת באהיה). במשחק הפתיחה של עונת 2013 בליגה הברזילאית כבש פאוליסטה את שערו היחיד לזכות המועדון נגד אינטרנסיונל.
קריירת מועדונים > ויאריאל

ב־15 באוגוסט 2013 חתם פאוליסטה במועדון הכדורגל הספרדי ויאריאל. הופעת הבכורה שלו במדי המועדון נערכה ב־10 בנובמבר אותה שנה, במשחק נגד אתלטיקו מדריד במסגרת עונת 2013/2014 בלה ליגה. באותה עונה סיימה ויאריאל במקום השישי שהוביל אותה לליגה האירופית. ב־21 באוגוסט 2014 ערך פאוליסטה את הפועתו הראשונה במסגרת הליגה האירופית בניצחון 3–0 על מועדון הכדורגל אסטנה הקזחי.
קריירת מועדונים > ארסנל

ב־28 בינואר 2015 הצטרף השחקן למועדון הכדורגל האנגלי ארסנל תמורת 11.3 מיליון לירות שטרלינג. תמורת העברתו הושאל ג'ואל קמפבל לוויאריאל. הופעת הבכורה שלו במדי המועדון נערכה ב־15 בפברואר נגד מידלסברו במסגרת הגביע האנגלי. ב־21 בפברואר ערך פאוליסטה את הופעתו הראשונה בליגה האנגלית במסגרת עונת 2017/2018 בפרמייר ליג, כאשר החליף את אלכסיס סאנצ'ס לדקה האחרונה של המשחק נגד קריסטל פאלאס. ב־28 בדצמבר הבקיע פאוליסטה את שערו היחיד במסגרת הליגה האנגלית בניצחון 0–2 על בורנמות'.
קריירת מועדונים > ולנסיה

ב־18 באוגוסט 2017 חזר פאוליסטה לספרד וחתם בוולנסיה. הופעת הבכורה שלו במדי המועדון נערכה ב־9 בספטמבר במשחק מול אתלטיקו מדריד.
קריירת מועדונים > אתלטיקו מדריד

ב-31 בינואר 2024 חתם באתלטיקו מדריד בהעברה חופשית. ב-11 בפברואר ערך את הופעתו הבכורה בהפסד 1-0 לסביליה. במדי הקבוצה השתתף בחמישה משחקים.
קריירת מועדונים > בשיקטש

ב-15 ביוני 2024 חתם בבשיקטש לשלוש שנים.
סטטיסטיקות קריירה

| מועדון | עונה | ליגה> מסגרת | ליגה> הופעות | ליגה> שערים | באירופה> הופעות | באירופה> שערים | מפעלים אחרים> הופעות | מפעלים אחרים> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- | --- | --- | --- |
| ויטוריה | 2010 | ליגת העל הברזילאית | 11 | 0 | - | - | 11 | 0 | 22 | 0 |
| ויטוריה | 2011 | ליגת המשנה הברזילאית | 17 | 0 | - | - | 10 | 0 | 27 | 0 |
| ויטוריה | 2012 | ליגת המשנה הברזילאית | 35 | 0 | - | - | 22 | 4 | 57 | 4 |
| ויטוריה | 2013 | ליגת העל הברזילאית | 14 | 1 | - | - | 21 | 2 | 35 | 3 |
| ויטוריה | סה"כ | סה"כ | 77 | 1 | - | - | 64 | 6 | 141 | 7 |
| ויאריאל | 2013/2014 | לה ליגה | 18 | 0 | - | - | 3 | 0 | 21 | 0 |
| ויאריאל | 2014/2015 | לה ליגה | 19 | 0 | 8 | 0 | 2 | 0 | 29 | 0 |
| ויאריאל | סה"כ | סה"כ | 37 | 0 | 8 | 0 | 5 | 0 | 50 | 0 |
| ארסנל | 2014/2015 | פרמייר ליג | 6 | 0 | - | - | 2 | 0 | 8 | 0 |
| ארסנל | 2015/2016 | פרמייר ליג | 21 | 1 | 4 | 0 | 4 | 0 | 29 | 1 |
| ארסנל | 2016/2017 | פרמייר ליג | 19 | 0 | 2 | 0 | 6 | 0 | 27 | 0 |
| ארסנל | סה"כ | סה"כ | 46 | 1 | 6 | 0 | 9 | 0 | 61 | 1 |
| ולנסיה | 2017/2018 | לה ליגה | 30 | 0 | 0 | 0 | 7 | 0 | 37 | 0 |
| ולנסיה | 2018/2019 | לה ליגה | 30 | 0 | 11 | 0 | 5 | 0 | 46 | 0 |
| ולנסיה | 2019/2020 | לה ליגה | 33 | 1 | 6 | 0 | 3 | 0 | 42 | 1 |
| ולנסיה | 2020/2021 | לה ליגה | 31 | 4 | - | - | 1 | 0 | 32 | 4 |
| ולנסיה | 2021/2022 | לה ליגה | 19 | 2 | - | - | 2 | 0 | 21 | 2 |
| ולנסיה | סה"כ | סה"כ | 143 | 7 | 17 | 0 | 18 | 0 | 178 | 7 |
| סה"כ בקריירה | סה"כ בקריירה | סה"כ בקריירה | 303 | 9 | 31 | 0 | 96 | 0 | 433 | 15 |
מפעלים אחרים כוללים גביעים מקומיים
תארים

הגביע האנגלי: 2014/2015, 2016/2017
מגן הקהילה: 2015
גביע המלך הספרדי: 2018/2019
הערות שוליים

↑  Dispensado pelo Santos, zagueiro vira xerife na Espanha e alvo da cobiça de Barça e Arsenal, ESPN (בפורטוגזית), באתר ESPN
↑  Villarreal-Atl�tico de Madrid: resumen, goles y resultado - MARCA.com, www.marca.com, באתר Marca
↑  Gabriel Paulista granted work permit ahead of £11.3m Arsenal move, the Guardian, ‏2015-01-26 (באנגלית), באתר הגרדיאן
↑  Arsenal sign Gabriel from Villarreal, Arsenal sign Gabriel from Villarreal (באנגלית), באתר הרשמי של ארסנל
↑  "Welcome, Gabriel Paulista!". Atlético Madrid. 31 בינואר 2024. נבדק ב-31 בינואר 2024. {{cite web}}:  (עזרה)
ג'ון קונארד

| --- | --- |
 לידה:  15 בנובמבר 1773 Great Valley, ארצות הברית 
 פטירה:  9 במאי 1857 (בגיל 83) 
 מדינה:  ארצות הברית 
 מפלגה:  המפלגה הדמוקרטית-רפובליקנית 
 
ג'ון קונארד (באנגלית: John Conard;‏ 15 בנובמבר 1773 - 9 במאי 1857) היה פוליטיקאי אמריקאי, שכיהן כחבר המפלגה הדמוקרטית-רפובליקנית בבית הנבחרים של ארצות הברית מטעם מחוז הקונגרס ה-1 של מדינת פנסילבניה. כונה "הקווייקר הלוחם".
ביוגרפיה

קונארד נולד בעמק צ'סטר שבפנסילבניה בשנת 1773. בסביבות שנת 1795, עבר להתגורר בג'רמנטאון שבפילדלפיה. הוא למד משפטים, ולאחר לימודיו, התקבל למשרד עורכי דין. קונארד היה פרופסור למתמטיקה באוניברסיטה המקומית בגרמנטאון.
קונארד נבחר לקונגרס ה-13 של ארצות הברית מטעם המפלגה הדמוקרטית-רפובליקנית. בבחירות לקונגרס ה-14, סירב קונארד להשתתף.
קונארד היה סגן השופט באחד מבתי המשפט המחוזיים בפנסילבניה, ולאחר מכן מונה על ידי נשיא ארצות הברית ג'יימס מונרו ולאחר מכן גם על ידי מחליפו ג'ון קווינסי אדמס, לשופט בית המשפט המחוזי של ארצות הברית במחוז המזרחי של פנסילבניה (אחד מ-13 המחוזות הפדרליים המקוריים שנוצרו בשנת 1789) (אנ').
קונארד פרש מהחיים הפוליטיים והציבוריים בשנת 1832, ועבר למרילנד בסביבות 1834, עד 1851, ואז חזר לפילדלפיה.
קונארד נפטר בפילדלפיה בשנת 1857 ונקבר בצפון מזרח מרילנד.
הערות שוליים

1 2 3 4 5 6  The Political Graveyard: Index to Politicians: Comte to Condoleezza, politicalgraveyard.com
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ון קונארד".
ערך זה הוא קצרמרבנושא פוליטיקאים ובנושא אמריקאים. אתם מוזמנים לתרום לוויקיפדיה ו.
| --- | --- |
בקרת זהויות :  US Congress: C000667
גיבורי דוד

גיבורי דוד הם עשרות גיבורי מלחמה ששירתו בצבאו של דוד המלך והיו הגדולים שבלוחמיו וכנראה גם ראשי הצבא וקציניו.
ככל הנראה היו מחבורת הלוחמים שהתגבשה סביב דוד בעת שברח מפני שאול במדבר יהודה בתחילת דרכו. רשימת הגיבורים מופיעה לראשונה בספר שמואל ב', פרק כ"ג וחוזרת שוב בספר דברי הימים א', פרק י"א.
היררכיה בגיבורי דוד

לא כל גיבורי דוד היו באותו מעמד צבאי. הכתוב מציג אותם בכמה רמות, אך החלוקה אינה ברורה כל צורכה. ככל הנראה, כך היא החלוקה הכללית:
שלושה גיבורים במעמד הבכיר ביותר: עדינו העצני, אלעזר בן דודו, שמא בן אגא.
שלושה גיבורים שניים להם: אבישי בן צרויה, בניהו בן יהוידע וגיבור שלישי שאינו נזכר.
שאר הגיבורים.
הגיבורים ברמות הראשונות זוכים לפירוט מעשי גבורותיהם, בשונה משאר הגיבורים, המוזכרים בשמם בלבד.
מעל כולם היה שר הצבא, יואב בן צרויה. יואב עצמו אינו נזכר ברשימה בספר שמואל ב כג (נזכר רק נושא כליו), אך הוא נזכר במפקד הצבא בספר שמואל ב (ח, טז): וְיוֹאָב בֶּן-צְרוּיָה עַל-הַצָּבָא.
הבדלים בין הרשימות

כאמור, רשימת גיבורי דוד מובאים מובאת פעמיים במקרא, פעם אחת בסוף ספר שמואל ופעם שנייה באמצע ספר דברי הימים. אומנם, ישנם הבדלים רבים, קלים ומשמעותיים יותר, בין שתי הרשימות.
ההבדל הבולט והמשמעותי ביותר הוא מספר הגיבורים. הרשימה בספר שמואל מסתיימת באוריה החיתי, ואילו הרשימה בספר דברי הימים מביאה אחריו עוד כחמישה עשר גיבורים.
דברים הנלמדים מרשימות גיבורי דוד

אומנם רשימת גיבורי דוד היא רשימת שמות בלבד (למעט הגיבורים הראשונים), אך אפשר להסיק ממנה כמה וכמה מסקנות, למשל:
אוריה החיתי היה מגיבורי דוד ולא סתם חייל זניח בצבאו. דבר זה מגביר את החומרה במה שעשה לו דוד.
גיבורי דוד שימשו במשרות מדיניות, כפי שאפשר לראות בספר דברי הימים, בהזכרת גיבורי דוד בכמה וכמה תפקידים.
דוד נעזר במגוון נרחב של אנשים, משבטים שונים, ואולי כמה מהם אפילו לא היו מישראל.
הקשר בין אחיתופל לבת שבע (ראה: אליעם בן אחיתופל), קשר שיכול אולי ללמד על סיבת בגידת אחיתופל בדוד.
נאמנותם של הגיבורים לדוד – נלמד מסיפור שואבי המים.
מאיר באור חדש כמה דמויות שהוזכרו בהקשרים אחרים: אבישי, בניהו, סבכי החושתי, עשהאל...
גיבורי דוד היו אנשים מיוחדים, לא כפי שהיה אפשר לחשוב מהאמור בתחילת דרכו של דוד, בבריחתו משאול (ש"א כב, ב): "וַיִּתְקַבְּצוּ אֵלָיו כָּל אִישׁ מָצוֹק וְכָל אִישׁ אֲשֶׁר לוֹ נֹשֶׁא וְכָל אִישׁ מַר נֶפֶשׁ וַיְהִי עֲלֵיהֶם לְשָׂר".
הזכרת יואב

ברשימות גיבורי דוד מוזכרים ראשי חייליו של דוד כמו אבישי ועשהאל בני צרויה. יואב בן צרויה, שהיה הבכיר מאחיו ומכל צבאו של דוד דווקא אינו מופיע ברשימות. 
הובאו לכך כמה הסברים, למשל:
אין צורך להזכיר את יואב משום שאיננו עוד אחד מגיבורי דוד, אלא שר הצבא כולו, והוא כבר מוזכר בתפקידו זה לצד אנשים בכירים אחרים במלכות דוד.
יש בחז"ל המזהים את עדינו העצני עם יואב בן צרויה, וממילא הוא כן מופיע, אך בשם אחר.
ראו גם

מים לדוד המלך
תחכמוני (דמות מקראית)
הערות שוליים

↑  בדברי הימים נזכרו רק שניים מהשלישייה הראשונה: יָשָׁבְעָם בֶּן חַכְמוֹנִי (כינוי לעדינו העצני ה"יֹשֵׁב בַּשֶּׁבֶת תַּחְכְּמֹנִי") ואלעזר בן דודו.
↑  שמואל ב', כ"ג, ח'
↑  שמואל ב', כ"ג, ט'–י'
↑  שמואל ב', כ"ג, י"א–י"ג
↑  שמואל ב', כ"ג, י"ח–י"ט
↑  שמואל ב', כ"ג, כ'–כ"ג
1 2  שמואל ב', כ"ג, כ"ד
1 2  שמואל ב', כ"ג, כ"ה
↑  שמואל ב', כ"ג, כ"ו,יהושע, ט"ז, ג'
↑  שמואל ב', כ"ג, כ"ו
↑  שמואל ב', כ"ג, כ"ז
1 2  שמואל ב', כ"ג, כ"ח
1 2  שמואל ב', כ"ג, כ"ט
↑  שמואל ב', כ"ג, ל'
↑  שמואל ב', כ"ג, ל'יהושע, כ"ד, ל'
↑  שמואל ב', כ"ג, ל"איהושע, ט"ו, ס"א
↑  שמואל ב', כ"ג, ל"א
1 2  שמואל ב', כ"ג, ל"ב
1 2  שמואל ב', כ"ג, ל"ג
1 2  שמואל ב', כ"ג, ל"ד
↑  שמואל ב', י"א, ג'
1 2  שמואל ב', כ"ג, ל"ה
1 2  שמואל ב', כ"ג, ל"ו
↑  דעת מקרא שמואל ב כג לו
↑  דעת מקרא מלכים א ד ה
↑  ספר דברי הימים א', פרק י"א, פסוק י'
↑  מלבי"ם שמואל ב כג ח
1 2  שמואל ב', כ"ג, ל"ז
1 2  שמואל ב', כ"ג, ל"ח
↑  כך הוסבר למשל ב: רש"י, ש"ב כ"ג, ל"ט; הפירוש המיוחס לרש"י, דברי הימים א' י"א, כ'; רד"ק דברי הימים א' י"א, ל"ח.
גלאדווין ג'ב

סר גלאדווין ג'ב (באנגלית: Sir Hubert Miles Gladwyn Jebb‏; 25 באפריל 1900 – 24 באוקטובר 1996), היה פוליטיקאי ודיפלומט בריטי שכיהן כמזכיר הכללי הזמני הראשון של האו"ם.
חייו האישיים

גלאדווין ג'ב נולד בחבל יורקשייר שבבריטניה. הוא התחנך תחילה באיטון קולג', ואחר כך באוניברסיטת אוקספורד, שם קיבל תואר ראשון בהיסטוריה. בשנת 1929 נישא לסינתיה, אם שלושת ילדיו: מיילס, ונסה וסטלה.
קריירה דיפלומטית

ג'ב החל את הקריירה הדיפלומטית שלו בטהראן, ב-1924. לאחר מכן קודם לתפקיד דיפלומטי ברומא. עם סיום תפקידו מונה למזכיר הראשי של מנכ"ל משרד החוץ הבריטי בלונדון.
בעת מלחמת העולם השנייה מילא שורת תפקידים חשובים בממשלה הבריטית, בהם תת-מזכיר משרד האוצר לענייני תקציב המלחמה במשך שנתיים (מאוגוסט 1940), ראש המחלקה לשיקום ובנייה מחדש (משנת 1942), וב-1943 מונה ליועץ לשר החוץ. במסגרת תפקידו האחרון השתתף בוועידות שכונסו עם סיומה של המלחמה: (ועידת טהראן, ועידת יאלטה וועידת פוטסדאם).
קריירה דיפלומטית > מזכ"ל האו"ם

באוקטובר 1945 מונה למזכיר הכללי בפועל של ארגון האומות המאוחדות שהוא לקח חלק בהקמתו. הקמת האו"ם הושתתה על ארגון חבר הלאומים שהיה קיים מאז סיומה של מלחמת העולם הראשונה ב-1919. מעשית הוא היה החולייה המקשרת בין המזכיר הכללי האחרון של ארגון חבר הלאומים, האירי שון לסטר.
ג'ב כיהן בתפקיד חמישה חודשים בלבד והכין את הקרקע לכהונתו של המזכ"ל הבא - הנורווגי טריגווה לי.
קריירה דיפלומטית > קריירה פוליטית

עם חזרתו של ג'ב למולדתו, הוא שירת בממשלתו של ארנסט בווין ומונה ליועץ מיוחד. במסגרת תפקיד זה, בתקן של שגריר, השתתף בשיחות בריסל, שהיוו בסיס להקמתו של האיחוד האירופי. ב-1950 מונה לכהונה בת ארבע שנים כנציגה של בריטניה באו"ם, וב-1954 מונה לשגריר בריטניה בפריז. ב-1960 סיים את תפקידו בצרפת וחזר לבריטניה.
ג'ב זכה למספר אותות כבוד והוקרה:
אביר מפואר במסדר מיכאל הקדוש וג'ורג' הקדוש (1954, בריטניה)
אביר הצלב הגדול של המסדר הוויקטוריאני המלכותי (1957, בריטניה)
מסדר האמבט (1947, בריטניה)
אות לגיון הכבוד (1957, צרפת)
גן הפסלים (חיפה)

| --- | --- |

 מידע כללי
 סוג:  גן פסלים
 כתובת:  שדרות הציונות 114 (פינת רחוב 2 בנובמבר), חיפה
 מיקום:  חיפה 
 מדינה:  ישראל 
 מייסדים:  אורסולה מלבין ועיריית חיפה
 הקמה ובנייה
 תאריך פתיחה רשמי:  15 באפריל 1979
 קואורדינטות:  32°48′58″N 34°58′55″E﻿ / ﻿32.8160348°N 34.9819473°E﻿ / 32.8160348; 34.9819473
 he
 
גן הפסלים בחיפה הוא גן פסלים, אשר נמצא בשדרות הציונות 114 (פינת רחוב 2 בנובמבר) בעיר חיפה, ובו כ-29 פסלים שיוצרו בידי האמנית אורסולה מלבין.
הפסלים מתארים תמונות מחיי היום-יום: ילדים משחקים ומנגנים, אמהות עם תינוקות, חיות מחמד ועוד.
מידע אודות הגן

בשנת 1967 האמנית היהודית-שווייצרית אורסולה מלבין עלתה לישראל מז'נבה והתיישבה בכפר האמנים עין הוד.
תהליך העבודה שלה התבצע בשני חלקים: בעין הוד היא קיבלה השראה ותכננה את הסקיצות לפסלים, ואילו את היציקה עצמה היא ביצעה בשווייץ.
הקמת הגן הייתה יוזמה משותפת של האמנית ועיריית חיפה, לכן אותר מקום גבוה ממנו נשקף נוף מפרץ חיפה והגליל.
כאשר רבו הפסלים ואזל המקום בגן הביתי בעין הוד, החליטה אורסולה לתרום 18 מהפסלים לעיר חיפה בגן שיוקם במיוחד עבורם.
בטקס חנוכת הגן, שנערך ב-15 באפריל 1979 במעמד ראש העיר דאז אריה גוראל, נישאו דברים, הוסר הלוט לקול פנפרות (חצוצרות תרועה) ונערך סיור בין הפסלים מלווה בצלילי מוזיקה.
בתחילה הוצבו בו 18 פסלים אך עם השנים נוספו עוד רבים, כך שהיום יש בגן 29 פסלי ברונזה – כולם יוצרו בידי מלבין.
בתחילת דרכו היה הגן שמור 24 שעות ביממה - "בתקווה כי תודעת הציבור הרחב תתפתח, ותוך הרצה של מספר חודשים יוכל הציבור עצמו לשמור על נכסיה האמנותיים הציבוריים של עירו".
כך נכתב בהודעה לעיתונות לפני הפתיחה הרשמית. השנים חלפו, תודעת הציבור הרחב "התפתחה" ובכל זאת - בשנת 2005 נגנב מהגן הפסל "נער משחק בכדור":
200 ק"ג של ברונזה היו ככל כנראה הסיבה לגניבה, ולא ערכו האמנותי או המסחרי שעמד אז על סכום של מספר עשרות אלפי שקלים. כמות המתכת ושוויה בשוק המתכות קרצה לגנבים כך שהפשע בוצע.
על אף שתלונה הוגשה במשטרה, ואף על פי שהוצע פרס כספי גבוה למוצא (הישר), הפסל כנראה הותך עוד באותו הלילה ולא נמצא מעולם. האמנית תרמה לגן פסל אחר תחת זה שנגנב. כיום שערי הגן ננעלים בלילות.
הערות שוליים

↑  אורה גזית, כחומר ביד היוצר – גן הפסלים של חיפה, באתר הבלוג "חלומות שמורים", ‏27 ביוני 2020
ג'ניפר סטון

| --- | --- |

ג'ניפר סטון, 2009
 לידה:  12 בפברואר 1993 (בת 31) ארלינגטון,טקסס ארצות הברית
 שם לידה:  Jennifer Lindsay Stone 
 מדינה:  ארצות הברית 
 תקופת הפעילות:  מ-2003
 עיסוק:  שחקנית, מדבבת, תסריטאית, אחות
 פרופיל ב-IMDb
 
ג'ניפר לינדזי סטון (באנגלית: Jennifer Lindsay Stone; נולדה ב-12 בפברואר 1993) היא שחקנית ואחות מוסמכת אמריקאית. ידועה בעיקר בשל תפקידה כהרפר פינקל בסדרה "המכשפים מוויברלי פלייס" מבית ערוץ דיסני.
ביוגרפיה

סטון נולדה בארלינגטון, טקסס בשם ג'ניפר לינדזי סטון.
כאשר הייתה בת 20, סטון אובחנה עם סוכרת אוטואימונית סמויה במבוגרים (LADA), המכונה לעיתים גם סוכרת מסוג 1.5. היא פרשה מקריירת משחק באותה תקופה כדי ללמוד לתואר באוניברסיטה, תחילה למדה פסיכולוגיה ובהמשך עברה לסיעוד, כדי שתוכל להבין טוב יותר את מחלתה.
בשנת 2020 סיימה את לימודיה בסיעוד ומאז עוסקת במשחק ובסיעוד.
קריירה

תפקידה הראשון היה בסרט "אריות יד שנייה" משנת 2003, בו גם שיחקו היילי ג'ואל אוסמנט ומייקל קיין. על תפקידה בסרט סטון קיבלה מועמדות לפרס האמן הצעיר לשחקנית הצעירה הטובה ביותר.
בשנת 2005 הופיעה בתפקיד אורח בסדרה "ללא עקבות". בשנת 2007 החלה לשחק בתפקיד מרכזי בסדרה מבית ערוץ דיסני; "המכשפים מוויברלי פלייס" בתפקיד הרפר פינקל, תפקיד אשר גילמה במשך ארבע עונות עד לתום שידורי הסדרה ב-2012.
בשנת 2010 כיכבה בתור הרייט בסרט הטלוויזיה הקנדי-אמריקאי "הרייט ומלחמת הבלוגרים", המבוסס על הרומן הרייט המרגלת מאת הסופרת לואיז פיציו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2003 | אריות יד שנייה | מרת'ה |  |
| 2011 | Fresh Studio | מאדי רוג'רס |  |
| 2011 | זה מה שאני | קולות שונים |  |
| 2013 | Nothing Left to Fear‏ | מארי |  |
| 2013 | Grave Secrets | בייביסיטר |  |
| 2019 | Santa Girl | קאסי קלאוס |  |
| 2019 | The In-Between | מאדס אולסן | גם תסריטאית |
| TBA | The Perfect Night | סלואן | בשלבי הפקה |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | Line of Fire | לילי אודונל | פרק: "Mother and Child Reunion" |
| 2005 | האוס | Jessica Simms | פרק: "Heavy" |
| 2005 | ללא עקבות | בריטני | פרק: "The Innocents" |
| 2012-2007 | המכשפים מוויברלי פלייס | הרפר פינקל | תפקיד ראשי (4 עונות); 106 פרקים |
| 2009 | אבא בצרה | דבי | סרט טלוויזיה של ערוץ דיסני |
| 2009 | פיניאס ופרב | אמנדה / דמויות שונות | דיבוב; 2 פרקים |
| 2009 | המכשפים מוויברלי פלייס: הסרט | הרפר פינקל | סרט טלוויזיה של ערוץ דיסני |
| 2010 | הרייט ומלחמת הבלוגרים | הרייט מ. וולש | סרט טלוויזיה של ערוץ דיסני |
| 2011 | ילדות רעות 2 | אבי האנובר | סרט טלוויזיה של ABC Family |
| 2012-2011 | ג'נרטור רקס | בוורלי הולידיי | דיבוב; 2 פרקים |
| 2012 | שני מלכים | פריסיליה | פרק: "Make Dirt, Not War" |
| 2014-2013 | Deadtime Stories | הבייביסיטר | תפקיד ראשי; 11 פרקים |
| 2013 | בגוף ההוכחה | האנה בנקס | פרק: "Lost Souls" |
| 2013 | המכשפים מוויברלי פלייס: אלכס נגד אלכס | הרפר פינקל | סרט טלוויזיה של ערוץ דיסני |
| 2014 | High School Possession | קלואי מיטשל | סרט טלוויזיה של Lifetime |
| 2018 | ארמון החיות | זואי | דיבוב; פרק: "!Go Away, Petite" |
גל תצפיות העב"מים בבלגיה

עב"ם משולש, 15 ביוני 1990 ולוניה, בלגיה. נטען שהתמונה צולמה בזמן גל התצפיות בעב"מים בבלגיה.
גל תצפיות העבמים בבלגיה מתייחס לסדרה של דיווחים על עצמים בלתי מזוהים שנראו בשמי בלגיה, שאירעו מה-29 בנובמבר 1989 ועד לחודש אפריל 1990.
התצפיות

גל התצפיות בעב"מים בבלגיה הגיע לשיאו בלילה שבין ה-30 ל-31 במרץ 1990. בלילה זה עצמים בלתי מזוהים נתפסו במכ"מים, היו במרדף על ידי שני מטוסי אף-16 של חיל האוויר הבלגי, צולמו ואף נראו על ידי כ-13,500 איש מן הארץ - 2,600 מהם מילאו הצהרות בכתב שתיארו את העב"מים. בעקבות התקרית חיל האוויר הבלגי הוציא דו"ח שפירט את אירועי אותו הליל.
בסביבות השעה 11 בלילה ב-30 במרץ 1990, האחראי במגדל הפיקוח בעיר גלונס קיבל דיווחים על כך ששלושה אורות חריגים נראו בתנועה לעבר העיר ת'ורמבייס-גמבלוקס, שנמצאת מדרום-מזרח לבריסל. דווח שהאורות בהירים יותר מהכוכבים, משנים את צבעם מאדום, צהוב וירוק ושהם נעים יחד במבנה של משולש שווה-צלעות. האחראי ביקש את עזרתם של אנשי הצבא מהעיר ואבר על מנת לאשר את הדיווחים.
לאחר כעשר דקות נוספות, סט נוסף של אורות נצפה בדרכו לעבר משולש האורות הראשון. בשעה 23:30 לערך אנשי הצבא מוואבר אישרו את הדיווחים הראשוניים ואחראי מגדל הפיקוח מגלונסהיה יכול להבחין בתופעה על גבי המכ"ם שלו. בזמן זה, סט האורות השני החל להיערך במבנה של משולש, לאחר מספר תנועות מוזרות ולא ברורות. לאחר שעקבו אחר האורות ולאחר שהתקבל אישור נוסף לקיומם מתחנת מכ"ם נוספת, עובד מגדל הפיקוח מגלונס נתן את ההוראה להזעיק שני מטוסי אף-16 של חיל האוויר הבלגי זמן קצר לפני חצות. לאורך כל הזמן היה ניתן לצפות בתופעה בבירור מהארץ, עדי ראייה סיפרו שהאורות שמרו על מרחק קבוע אחד מן השני בעודם נעו באיטיות בשמיים. כמו כן, עדי הראייה סיפרו על שני אורות עמומים נוספים שנעו לעבר עיריית העיר אגאזי, תנועתם באוויר דמתה לתנועת סט האורות השני.
בשעה שלאחר מכן שני מטוסי האף-16 שהוזנקו לאוויר ניסו לבצע 9 יירוטים נפרדים של המטרות. ב-3 הזדמנויות שונות הם הצליחו להשיג נעילת מכ"ם על המטרות לשניות ספורות, אך בכל פעם המטרות שינו את מיקומן ואת מהירותן כה בזריזות עד שהנעילה נשברה. במהלך נעילת המכ"ם הראשונה, המטרה האיצה מ-240 קמ"ש למהירות של מעל 1,770 קמ"ש בעודה משנה את גובה הטיסה שלה מ-2,700 מטרים ל-1,500 מטרים ואז נסקה לגובה של 3,500 מטרים לפני שצללה לגובה פני הארץ - הנמכת הגובה הראשונה של יותר מ-900 מטרים ארכה לא יותר משתי שניות. תמרונים דומים נוספים של המטרות אירעו גם בנעילות המכ"ם האחרות. באף שלב של המרדף האווירי טייסי האף-16 לא יכלו ליצור קשר עין עם המטרות, ובאף שלב, למרות התאוצות הגדולות, לא הייתה אינדיקציה לבום על-קולי. יתרה מכך, מנחה התוכנית "תעלומות בלתי פתורות" רוברט סטאק סיפר בפרק על התקרית, שתאוצות ותאוטות כה פתאומיות היו הורגות טייס אנושי.
בזמן זה, עדי ראייה שצפו במתרחש מן הארץ אישרו את מה שנראה על גבי המכ"מים. הם אמרו שהעב"ם בעל המבנה המשולש הקטן יותר נעלם לחלוטין בשלב מסוים, ושאילו העב"ם הגדול יותר נסק במהירות גדולה כאשר מטוסי האף-16 התקרבו לעברו. לאחר השעה 00:30, התקשורת של המכ"מים נהייתה בלתי סדירה ורק בשעה 00:40 בוצעה נעילה על העב"מים. נעילת המכ"ם האחרונה הזו נשברה פעם נוספת לאחר שהעב"מים האיצו את מהירותם מכ-160 קמ"ש למהירות של כ-1,120 קמ"ש, ואז כל המכ"מים, גם של מטוסי האף-16 וגם של המכ"מים הנייחים של מגדלי הפיקוח, איבדו כל זכר לעב"מים. מטוסי האף-16 נחתו בבסיסם בשעה 1:00 לערך אחרי שהיו עוד דיווחים על תצפיות בעב"מים.
הפרטים האחרונים של התצפית הגיעו מאנשי הצבא מוואבר שנשלחו לשטח כדי לאמת את הדיווחים. הם תיארו ארבעה אורות שהתקבצו למבנה של מרובע, כולם נעו בצורה מוזרה, ובהמשך איבדו בהדרגה את הזוהר שלהם ונפרדו ל-4 כיוונים שונים בשעה 01:30 לערך.